ธปท.ยืนยันลดคุ้มครองเงินฝากเหลือ25ล.ไม่เกิดผลกระทบ
ธปท.ยืนยันลดการคุ้มครองเงินฝากเหลือ 25 ล้านบาทไม่ทำให้เงินฝากในระบบเคลื่อนย้ายผิดปกติ และประชนไม่ได้กังวล
11 ส.ค. 2558

ธปท.ยืนยันลดการคุ้มครองเงินฝากเหลือ 25 ล้านบาทไม่ทำให้เงินฝากในระบบเคลื่อนย้ายผิดปกติ และประชนไม่ได้กังวล
นายจาตุรงค์ จันทรังษ์ ผู้อานวยการอาวุโส ฝ่ายกลยุทธ์สถาบันการเงินธนาคารแห่งประเทศไทย (ธปท.) กล่าวว่า การลดการคุ้มครองเงินฝาก จาก 50ล้านบาท/บัญชี/สถาบันการเงิน ลงเหลือ 25 ล้านบาทบัญชี/สถาบันการเงินที่กฎหมายจะมีผลบังคับใช้ในวันนี้ (11 ส.ค. 58) เป็นต้นไปนั้น เท่าที่ติดตามดูไม่พบว่าทำให้เกิดผลกระทบต่อการเคลื่อนย้ายเงินฝากอย่างมีนัยสำคัญแต่อย่างใด ส่วนหนึ่งเพราะผู้มีเงินฝาก 25 ล้านบาทมีเพียง 0.06% ของผู้ฝากทั้งระบบซึ่ง ล่าสุด ณ สิ้นเดือนมิ.ย. 2558 มียอดเงินฝากคงค้างทั้งสิ้น 11.76 ล้านล้านบาท
"ถึงลดการคุ้มครองเงินฝากเหลือ 25 ล้านบาทแต่ก็ไม่ได้กระทบผู้ฝากเงินส่วนใหญ่ เพราะคนที่ฝากเงิน 25ล้านบาท/บัญชีมีสัดส่วนที่น้อยเพียง 0.06% ของผู้มีเงินฝากทั้งระบบของแบงก์เท่านั้นและการติดตามดูประชาชนที่โทรเข้ามาร้องเรียนผ่านศูนย์คุ้มครองผู้ใช้บริการทางการเงิน(ศคง.)ของธปท.ประชาชนผู้ฝากเงินโดยทั่วไปก็ไม่ได้แสดงความกังวลหรือสอบถามอะไรเป็นพิเศษในเรื่องการลดการคุ้มครองเงินฝาก"นายจาตุรงค์กล่าว